GUNKUL ลุยประมูลงานต่อยอดธุรกิจ
GUNKUL เตรียมเข้าร่วมประมูลโครงการต่างๆ ของการไฟฟ้าส่วนภูมิภาค (กฟภ.) และการไฟฟ้าฝ่ายผลิต (กฟผ.) ต่อยอดธุรกิจ
24 ส.ค. 2560

ดร.สมบูรณ์ เอื้ออัชฌาสัย กรรมการผู้จัดการ พร้อมผู้บริหาร บริษัท กันกุลเอ็นจิเนียริ่ง จำกัด (มหาชน) หรือ GUNKUL ร่วมนำเสนอข้อมูลของบริษัทฯ ประจำปีไตรมาส 2/ 60 ต่อนักลงทุน นักวิเคราะห์ และสื่อมวลชน ในงาน Opportunity Day
โดยระบุว่าในช่วงที่เหลือของปีนี้ บริษัทเตรียมเข้าร่วมประมูลโครงการต่างๆ ของการไฟฟ้าส่วนภูมิภาค (กฟภ.) และการไฟฟ้าฝ่ายผลิต (กฟผ.) คิดเป็นมูลค่างานกว่าหมื่นล้านบาท  ซึ่งหากได้งานจะเป็นปัจจัยบวกที่ทำให้ผลการดำเนินงานเติบโตอย่างมีศักยภาพมากยิ่งขึ้น
ขณะเดียวกันยังทยอยรับรู้รายได้จากธุรกิจพลังงานทดแทนทั้งแดดและลมรวม 180 เมกะวัตต์ และยังมีงานในมือ (Backlog) ที่จะทยอยรับรู้รายได้รวมประมาณ 1,000 ล้านบาท ทำให้มั่นใจปีนี้ผลประกอบการจะเติบโตตามเป้าไม่ต่ำกว่า 30%